Hannah Cockroft

**Hannah Lucy Cockroft** (born 30 July 1992) be British wheelchair racer wey dey specialise insyd sprint distances insyd de T34 classification den TV presenter. She dey zuk de world records for de 100 metres, 200 metres, 400 metres, 800 metres den 1500 metres insyd ein classification den de Paralympic records for 100 metres, 200 metres, 400 metres den 800 metres. She compete give Great Britain for de 2012 Summer Paralympics, she win two gold medals. She win three further gold medals for de 2016 Summer Paralympics insyd Rio de Janeiro.

## Early years

Na dem born Cockroft for 30 July 1992 insyd Halifax, West Yorkshire. She get two cardiac arrests after birth wich lef am plus permanent damage insyd numerous areas of ein brain, wey result in weak hips, deform feet den legs den mobility problems wey affect de fine motor skills insyd ein hands. She be able make she walk short distances buh she dey use wheelchair for long distances.

### Introduction to wheelchair racing
After dem turn am away from sport thru out ein primary education, Cockroft compete for secondary school insyd swimming, seated discus den wheelchair basketball.

As result of silver medal performance insyd de seated discus for de UK School Games, she attend British Paralympic Association talent day for Loughborough University insyd October 2007. Here, na dem give am first opportunity make she try elite racing wheelchair by Dr Ian Thompson, husby of former wheelchair racer Tanni Grey-Thompson.

Thompson go on dey coach am for de first year of ein career. Insyd 2008 dance academy she attend give de proceeds from programme sales for ein annual show make e help am buy ein own racing chair, buh wen na e arrive, dem make am-to-measure set up na ebe incorrect, so ein poppie, welder, modify de wheelchair make e fit. After she return to de UK School Games dat year, wey she take gold insyd ein first competitive 100 metres race, na dem subsequently invite am make she join de Great Britain Paralympic Team shortly after de Beijing Paralympics. Insyd 2009, Cockroft participate insyd ein first ever road race; de London Mini Marathon, wey she take de Champion title insyd de girls 14–19 age group category.

### 2010
By 2010, na Cockroft be coached by Peter Eriksson, head Paralympic coach for UK Athletics. She san compete insyd de London Mini marathon, wey she retain ein title as de female champion den for de Knowsley disability athletics challenge insyd May, she break ein first World Record insyd de T34 400 metres, dey record time of 65.51 seconds. Later dat month, Cockroft sit ein A-level exams wey she break seven more world records insyd de space of eight days. For de Aviva den UK Athletics Awards insyd December, she receive de Best British Paralympic Performance award for 2010.

### 2011
Cockroft make ein senior Great Britain team debut for de age of 19, for de 2011 IPC Athletics World Championships insyd Christchurch, New Zealand. Hie, she take gold insyd de T34 100 metres den de T34 200 metres. Later dat year she make ein junior representative debut for de IWAS World Junior Championships, wey she win both de 200 metres den 400 metres. Ein performances earn am second Best British Paralympic Performance award insyd November 2011 den honorary lifetime membership of ein athletics club, Leeds City AC.

### 2012
Insyd May 2012, Cockroft cam turn de first Paralympic athlete make she break world record insyd de London Olympic Stadium, wey she record time of 18.56 seconds make she win de T34 100 metres. She san break de record for de Swiss National Championships later dat month, wey she fini insyd 17.60 seconds.

For 31 August 2012, Cockroft compete insyd ein first Paralympic Games final wey she win Great Britain ein first track gold medal since 2004, den first track den field gold medal of de 2012 Summer Paralympics, wey she win de final of de 100 metres T34 insyd 18.05 seconds, Paralympic record. For 6 September, she win anoda gold medal insyd 200 metres T34 insyd 31.90 seconds, sanso be Paralympic record. For honour of ein achievements for London 2012, Royal Mail issue two postage stamps wey dey feature Cockroft wey dem paint two post boxes gold insyd ein home town of Halifax. Na dem award am de freedom of Calderdale for homecoming event for de Halifax Piece Hall wey na dem name am MBE insyd de 2013 New Year Honours.

### 2013
For 28 July, Cockroft win de T33/T34 100 metres race for de Anniversary Games for de Olympic Stadium plus stadium record time of 17.80 seconds. Later dat month, for de IPC Athletics World Championships insyd Lyon, Cockroft retain both ein T34 100 metres den T34 200 metres titles.

Na dem name Cockroft insyd de 2013 BBC Sports Personality of de Year shortlist, wey she cam 7th overall. Na she be de first Paralympian make dem ever nominate am for de award outsyd of Paralympic year.

### 2014
Insyd March, Cockroft compete insyd wey she win *Sport Relief* edition of *Strictly Come Dancing*, wey she boogie plus Pasha Kovalev. For 1 June, Cockroft record fresh world-record time of 3.53.57 over 1500 metres during de Bedford International Games.

Insyd August, Cockroft take gold insyd 100 metres den for de first time she compete insyd de 800 metres, wey she win gold for ein first IPC European Championships wey na dem hold insyd Swansea. She later take ein fourth title as British Athletics Para athlete of de year wey na dem name am Athletics Weekly female para athlete of de year.

### 2015
2015 see Cockroft loose ein first race insyd seven years, wen she cam second to British compatriot Kare Adenegan over 400 metres for de Newham open meet insyd July. She win de 800 metres later de same day. Insyd Doha for de IPC World Championships for de end of de season, Cockroft retain ein world champion title over de 100 metres, wey she win ein first gold medals over de 400 metres den 800 metres, for world championship stage.

### 2016
For de 2016 Rio Summer Paralympic Games, Cockroft win three gold medals, wey she retain ein title insyd de Women's 100 metres T34 Final, wey she win de Women's 400 metres T34 Final, wey she record fresh world-record time of 58.78 seconds, den de Women's 800 metres T34 Final. She break de Games record insyd all three events. Upon ein return home, na dem appoint am Deputy Lieutenant of West Yorkshire.

### 2017
Insyd 2017, Cockroft race over de 1500 metres for de third time for ein career insyd, wey she break de T34 World record plus time of 3.50.22. She now hold de full set of T34 World Records for de first time. For de same meet, dem hold insyd Arbon for Switzerland insyd, she sanso demolish ein 400-metre World record set de previous year for de Rio 2016 Paralympic Games, den ein 800-metre World Record, wey she record fresh time of 1.55.73. Insyd July, she return 'home' to de QEII Olympic Stadium insyd Stratford make she compete insyd ein fourth World Championships. Although na she get food poisoning de night before de T34 100 metres final, Cockroft power home make she take gold insyd fresh world-record time of 17.18 seconds. She sanso cam turn world champion over de 800 metres den 400 metres, wey make am 10-time world champion den de most decorated British athlete insyd World Championship history. Na dem name Cockroft British Sportswoman of de year by de Sports Journalists Association for ein achievements. Na she be de first Paralympic athlete make she ever win de award for ein 57-year history insyd.

### 2018
2018 see Cockroft ein first defeat for de international stage. After she top de podium for seven years, de 26-year-old win silver insyd de T34 100 metres for de World Para Athletics European Championships insyd Berlin. She then go on make she regain ein European Champion title over de 800 metres, after she miss de event insyd 2016.

### 2021

Insyd June 2021, na Cockroft dey mong de first dozen athletes make dem chose dem make dem represent de UK for de 2020 Paralympics dem postpone insyd Tokyo. For de end of June, na she dey insyd Manchester for de British Athletic Championships wer na she be first insyd mixed classification 400 metres wheelchair race in front of Sammi Kinghorn den Mel Woods. She successfully retain ein women's 100 metres T34 Paralympic title after she win gold for de Tokyo Paralympics plus fresh world record timing of 16.39 seconds. Na e sanso ne ein third consecutive Paralympic gold medal insyd women's 100 metres event den ein sixth Paralympic gold medal.

### 2023
Insyd July 2023, she win ein sixth 100m world title for de Para Athletics World Championships insyd Paris.

## Ein life matter
Cockroft lef ein home den training base insyd Yorkshire make she study journalism den media for Coventry University insyd 2013. She move back to ein home town of Halifax insyd 2016 make she prepare for de Rio Paralympic Games. She get ambitions make she work insyd television media after ein athletics career.

Insyd October 2014 she launch *17 Sports Management Limited ("17")*, sports management company.

She dey cite Canadian wheelchair racer Chantal Petitclerc as ein sporting inspiration. Petitclerc, winner of 15 Paralympic gold medals wey formerly Eriksson coach am, dem involve am plus Cockroft ein development as mentor den advisor.

Insyd March 2019 she appear for special Stand Up To Cancer episode of *The Great British Bake Off* for Channel 4 top. Insyd 2020, Cockcroft den ein partner Nathan Maguire appear togeda for celebrity special top of de BBC television programme *The Hit List*.

## Honours

Na dem appoint Cockroft Member of de Order of the British Empire (MBE) insyd de 2013 New Year Honours den Officer of de Order of the British Empire (OBE) insyd de 2022 New Year Honours, both for services to athletics.

* Na dem award am de Freedom of de Borough of Calderdale for 13 September 2012.
* Insyd 2014 na dem award Cockcroft honorary degree by de University of Bradford.
* Insyd 2016 na dem award Cockcroft honorary degree by York St John University
* Insyd October 2016, na dem appoint Cockroft Deputy Lieutenant of West Yorkshire.
* Na dem appoint Cockroft was appointed Officer of de Order of the British Empire (OBE) insyd de 2022 New Year Honours for services to athletics.

## Statistics

### Records

## References


## External links
Wikimedia Commons get media wey relate to ******.

* Official website
* Leeds City Athletics Club
* Hannah Cockroft at Power of 10
* Hannah Cockroft at de International Paralympic Committee
* Hannah Cockroft at IPC.InfostradaSports.com (archived)
* Hannah Cockroft at de British Paralympic Association